Nafarroako Parlamentuko Mahaiak, 2022ko maiatzaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Isabel Aramburu Bergua andreak aurkeztutako galdera, zahar-etxeek 2021ean pairatu duten arazo ekonomikoari aurre egiteko neurriei buruzkoa (10-22/POR-00179).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko maiatzaren 16an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko kide Isabel Aranburu Bergua andreak, Nafarroako Parlamentuk Erregelamenduan ezarritakoaren babesean, honako galdera hau aurkezten du, Nafarroako Gobernuko Eskubide Sozialetako kontseilariak Osoko Bilkuran ahoz erantzun dezan:

Argi baino argiago eta behar bezala tasatuta dago COVID-19ak ezgaitasuna duten pertsonentzako egoitzetan eta zahar-etxeetan izan duen inpaktua. Horren ondorioz, egoitzek ohiz kanpoko gastu batzuei aurre egin behar izan diete, askotan egoera ekonomiko zaileraino iritsita.

Foru administrazioak halaxe aitortu du eta konpentsatu egin dizkie pandemiak 2020ean sorrarazi zizkien gastuak.

Hori dela-eta, ahozko galdera hau aurkezten da:

Zer neurri aurreikusten du Nafarroako Gobernuak, eta haiek ezartzeko zein data, zahar-etxeek 2021ean ere pairatu duten arazo ekonomikoa ordaintzeko?

Iruñean, 2022ko maiatzaren 12an

Foru parlamentaria: Isabel Aranburu Bergua